God's Injustice With Previous Nations Who Had No Technology & Luxuries Of Today
آسائشیں خدا نے پیدا نہیں کیں، انسانی عقل و تجربے کی محنت نے پیدا کی ہیں۔ یہ انسان کرتا چلا جاتا ہے اور آنے والے دور میں اس سے بہتر سہولیات پیدا کر لی جائیں گی۔ خدا کی رحمت کو ان پیمانوں سے ناپنا درست نہیں ہوگا۔ خدا کی رحمت یہ ہے کہ اس نے بندوں کے لیے ان کے رہنے کے موافق حالات پیدا کر دیے ہیں۔ اس کی فطرت میں خیر و شر کا شعور رکھ دیا ہے اور اسے نیکی کی ترغیب دی ہے۔ وہ ان کے ساتھ عدل کرے گا کیونکہ عدل رحمت کے لیے لازم ہے۔ وہ ان کی خطائیں معاف کرتا ہے اور جنت میں اپنی نعمتوں سے نوازے گا۔